Man vas vir moord op 86-jarige vrou | Maroela Media
'n Man is in hegtenis geneem nadat die liggaam van 'n 86-jarige vrou Vrydag in haar huis in Bellville gevind is.
Kapt. FC van Wyk, polisiewoordvoerder, het aan Maroela Media gesê die 42-jarige verdagte is Maandag in hegtenis geneem.
Die vrou, wie se naam nie in hierdie stadium bekendgemaak kan word nie, is omstreeks 16:00 in haar huis in die Heemstede, Groenvallei, gevind. Haar hande was agter haar rug vasgebind en sy het kopbeserings opgedoen. 'n Saak van moord en huisbraak is aanhangig gemaak.
Van Wyk kon nie bewerings bevestig dat die verdagte 'n werker is wat vroeër die vrou se huis se dak herstel het nie. Hy wou ook nie uitbrei of enige van die vrou se besittings in die verdagte se besit gevind is nie.
Die verdagte sal binnekort in die Bellville-landdroshof verskyn.
Video: 'Handsakdief' kry pakslae
Julle kan sê wat julle wil maar ek gaan spekuleer. Nee, nie die koop en verkoop van goedere.
Seker weer uit op borg of parool?
Wat 'n lae en gemene ding om 'n oumens so om die lewe te bring. Jou soort moet permanent verwyder word van die aardbol af.